Diari Oficial de la Generalitat Valenciana


Sumari del DOGV 9856, del 24-05-2024 (2024/4637)

RESOLUCIÓ de 15 de maig de 2024, del conseller d'Educació, Universitats i Ocupació, per la qual es proveïxen, pel sistema de lliure designació, els llocs de treball anunciats en la convocatòria 46/2024, de 15 de març, de 2024.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9856

Data del DOGV
:   24-05-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/4637


Data del document
:   15-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 15 de maig de 2024, del conseller d'Educació, Universitats i Ocupació, per la qual es proveïxen, pel sistema de lliure designació, els llocs de treball anunciats en la convocatòria 46/2024, de 15 de març, de 2024. [2024/4637]  
Vista la Resolució de 15 de març de 2024, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball de naturalesa funcionarial en la Conselleria d'Educació, Universitats i Ocupació. Convocatòria 46/2024 (DOGV 9815, 25.03.2024).  
Vist l'informe preceptiu i vinculant, de data 24 d'abril de 2024, emés per la Direcció General de Funció Pública, sobre el compliment dels requisits de participació de les persones interessades, per a la provisió corresponent a aquesta convocatòria 46/2024, pel procediment de lliure designació, dels llocs de treball: número 27748, cap Servei d'Informes i Activitat Parlamentària, número 27562, cap Servei Documentació, Publicacions i Estadística Departamental i número 27318, subdirector/subdirector general del Gabinet Tècnic.  
  
Vist l'informe favorable emés per l'òrgan competent, es considera que les persones seleccionades compleixen amb els requisits exigits en la convocatòria, i tenint en compte els mèrits al·legats i acreditats, atenent la seua experiència professional, la seua formació i el coneixement de l'estructura, organització i funcions de la Conselleria d'Educació, Universitats i Ocupació, es consideren les idònies per a ocupar el lloc al qual opten amb caràcter definitiu.   
Vist l'informe fiscal de conformitat de la Intervenció Delegada en aquesta Conselleria.  
De conformitat amb el que es disposa en les bases quarta i cinquena de la resolució de la convocatòria citada, així com dels articles 110 i 115 de la Llei 4/2021, de 16 d'abril, de la Generalitat, de la funció pública valenciana, i en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en virtut de l'article 89 del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat i de l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14-08-23) resolc:  
  
Primer  
Nomenar Vicente Francisco Besó Pons, funcionari de carrera del cos superior d'administració, grup A1-01, DNI \*\*\*3194\*\*, com a cap del Servei d'Informes i Activitat Parlamentària, lloc de treball número 27697, sector general/docent, grup A1, complement de destí 28 i complement específic E050, adscrit a la Sotssecretaria.  
  
Segon  
Nomenar Miguel Ángel Gimeno Soriano, funcionari de carrera del cos superior d'administració, grup A1-01, DNI \*\*\*4862\*\*, com a cap del Servei de Documentació, Publicacions i Estadística Departamental, lloc de treball número 27023, sector general/docent, grup A1, complement de destí 28 i complement específic E050, adscrit a la Sotssecretaria.  
  
Tercer  
Nomenar Francisco José García Esquerdo, funcionari de carrera del cos superior d'administració, grup A1-01, DNI \*\*\*1632\*\*, com a subdirector general del Gabinet Tècnic, lloc de treball número 27639, sector general/docent, grup A1, complement de destí 30 i complement específic E050, adscrit a la Sotssecretaria.  
  
Quart. Cessament i presa de possessió  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en la nova destinació es produirà l'endemà de la publicació de la present resolució en el Diari Oficial de la Generalitat Valenciana.  
La publicació d'aquesta resolució produirà els efectes de notificació, conforme al qual disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptat a partir de l'endemà de la seua publicació, o bé, recurs contenciós administratiu davant el Jutjat contenciós administratiu de València, o davant el jutjat contenciós administratiu en la circumscripció on tinga la persona demandant el seu domicili, en el termini de dos mesos comptats a partir de l'endemà de la seua publicació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 15 de maig de 2024.- El conseller d'Educació, Universitats i Ocupació: José Antonio Rovira Jover.